Diclac Retard 100 mg a Ketonal injekcie 100mg/2 ml: môžu sa užívať súčasne?
Dobrý deňmôže sa uzivat diclac retard 100 mg a injekcie ketonal 
100mg/2 ml
Dobrý deň,
ďakujeme za Vašu otázku.
Oba uvedené lieky sú zo skupiny nesteroidných antiflogistík, a preto je pri ich súbežnom použití zvýšené riziko vzniku vedľajších účinkov, ako napríklad zvýšené riziko gastrointestinálnych vredov a krvácania. V prípade, že analgetický účinok po podaní injekcie Ketonal nie je dostatočný, je potrebné upovedomit o danej skutočnosti ošetrujúceho lekára, ktorý v závislosti od intenzity bolesti zvolí vhodnejšiu a bezpečnejšiu kombináciu analgetík.
Prajem skorú úľavu od bolesti.
S pozdravom
Mgr. Emma Halás Haluščíková